सोशल मीडिया पर पोस्ट कर पुलिस को जानकारी दी, 12 घंटे में 4 गिरफ्तार
बेंगलुरु में एक शख्स ने किडनैपिंग का लाइव वीडियो रिकॉर्ड कर अपराधियों को पकड़वा दिया। शख्स ने वीडियो को टि्वटर पर पोस्ट करते हुए पुलिस को टैग किया था। जानकारी मिलते ही पुलिस हरकत में आई और टीम ने गाड़ी नंबर के आधार पर किडनैपर्सBengaluru man shoots live kidnap scene and informs police four arrested Video
बेंगलुरु में एक शख्स ने किडनैपिंग का लाइव वीडियो रिकॉर्ड कर अपराधियों को पकड़वा दिया। शख्स ने वीडियो को टि्वटर पर पोस्ट करते हुए पुलिस को टैग किया था।
जानकारी मिलते ही पुलिस हरकत में आई और टीम ने गाड़ी नंबर के आधार पर किडनैपर्स की पहचान की। 12 घंटे के भीतर चार लोगों को गिरफ्तार कर लिया गया।
15 जुलाई की रात की घटना
यह मामला 15 जुलाई का है। विजय डेनिस नाम का एक शख्स HSR लेआउट इलाके के हैंगओवर पब के पास अपनी कार में बैठा था। रात में करीब 12 बजे कुछ लोग पब से बाहर निकले और एक व्यक्ति को पीटने लगे।
मारपीट के बाद आरोपियों ने पीड़ित को कार में बैठाया और फरार हो गए। इस पूरी घटना को विजय ने अपने कैमरे में रिकॉर्ड कर लिया था। आधे घंटे के बाद विजय ने कर्नाटक डीजीपी और अन्य अधिकारियों को टि्वटर पर टैग करते हुए वीडियो पोस्ट कर दिया।
पुलिस ने चार लोगों को पकड़ा
वीडियो वायरल होते ही पुलिस टीम एक्शन में आई। रिपोर्ट के मुताबिक, आरोपियों की पहचान जनार्दन, मधुसूदन, योगेश्वर और आनंद बाबू के रूप में हुई।
पुलिस ने कहा, पीड़ित और आरोपी दोस्त थे और उनके बीच पैसों के लेनदेन को लेकर विवाद हुआ था। हालांकि आरोपियों ने पीड़ित को कोई नुकसान नहीं पहुंचाया।
वीडियो ट्वीट होने के तुरंत बाद, पुलिस उपायुक्त, बेंगलुरु (पूर्व) सीके बाबा ने कहा, इस घटना पर एक आपराधिक मामला दर्ज किया गया है और जांच जारी है।
11 जुलाई को बेंगलुरु में टेक कंपनी के MD और CEO का मर्डर
बेंगलुरु में 11 जुलाई को एक टेक कंपनी के मैनेजिंग डायरेक्टर (MD) और CEO की हत्या कर दी गई थी। हमलावरों ने एरोनिक्स इंटरनेट कंपनी के MD फणींद्र सुब्रमण्यम और CEO वीनू कुमार पर ऑफिस में घुसकर तलवार से हमला किया। इससे दोनों गंभीर रूप से घायल हो गए। वहीं, अस्पताल ले जाते समय दोनों की मौत हो गई। पढ़ें पूरी खबर...